**СЪОБЩЕНИЕ ЗА МЕДИИТЕ**

**относно отклонения в качеството на водата, подавана в зона Добрич и зона Добрич-Запад вследствие на неблагоприятни метеорологични условия**

Във връзка с неблагоприятни метеорологични условия и с оглед проследяване изпълнението на предписаните мерки за привеждане качеството на водата за питейно-битови цели в зона Добрич, на 22.06.2020 г. е предприето пробонабиране на 7 проби вода от пунктове при крана на потребителите в зона Добрич, зона Добрич-Запад и зона Стефаново, ПС Приморци и ПС при 5-ти км.

Получените резултати са отчели отклонения от изискванията на Наредба № 9/2001 г. при

4 проби питейна вода, пробонабрани от пунктове при крана на потребителите в зона Добрич и зона Добрич-Запад по показателите: цвят и мътност - неприемливи за потребителите (при норма – приемливи за потребителите), Брой колонии (микробно число) при 22ºС - неприемливо (при норма без значими колебания спрямо обичайната стойност).

От страна на водоснабдителното дружество е внесена молба в РЗИ-Добрич за удължаване срока за изпълнение на предписанието, с оглед предприемане на ефективни мерки.

РЗИ-Добрич препоръчва за питейно-битови цели да се използва бутилирана вода от търговската мрежа. При ползване на вода от резервни съдове, същата преди консумация следва да се преварява. След отстраняване на несъответствията в качеството на водата, предназначена за питейно-битови цели във водопроводната мрежа на гр. Добрич, населението ще бъде уведомено допълнително.